Sealand

**Sealand** ou ben **Principado de Sealand** é unha micronación autodeclarada como estado pero non recoñecido como entidade pola comunidade internacional.

Proclama como o seu territorio a Roughs Tower, unha explataforma mariña usada como forte naval, construída pola Royal Navy en 1942 e localizada no mar do Norte, a dez quilómetros da costa de Suffolk, no Reino Unido, así como augas territoriais nun radio de doce millas náuticas. Sealand está ocupada pola familia e asociados de Paddy Roy Bates, quen se outorgou o título de *Alteza Real Príncipe Rei de Sealand*. A área habitábel da torre é de 550 m².

A pesar da falta de recoñecemento da súa soberanía e lexitimidade, Sealand é unha das micronacións máis coñecidas do mundo e a miúdo é citada como un caso de estudo da maneira na que os principios de dereito internacional se poden aplicar a un territorio en disputa.

## Historia 
### HM Fort Roughs 
En 1943, durante a segunda guerra mundial, a  HM Fort Roughs (ás veces chamada Roughs Tower) construíuse como un dos Fortes Maunsell, principalmente para defender a franxa de navegación vital nos estuarios próximos contra os avións nazis da Kriegsmarine. Consistía nunha base flotante cunha superestructura de dúas torres baleiras unidas por unha cuberta sobre a que se podían engadir outras estruturas. O forte foi remolcado a unha posición por encima do baixío das Rough Sands, onde a súa base foi deliberadamente inundada para afundila no seu lugar de descanso final. Está aproximadamente a 7 millas náuticas (13&nbsp;km.) desde a costa de Suffolk, fóra do límite de tres millas náuticas (6&nbsp;km.) do Reino Unido e, xa que logo, en augas internacionais. Bates pretendía transmitir a súa estación de radio pirata, chamada Radio Essex, desde a plataforma. Malia ter o equipo necesario, nunca comezou a transmitir. Bates declarou a independencia de Roughs Tower e chamouno Principado de Sealand. Pero como o tribunal decidiu que a plataforma (que Bates agora chamaba "Sealand") estaba fóra dos límites territoriais británicos, estando fóra das 3 millas náuticas do límite das augas territoriais do país, o caso non procedía.
 
En 1975, Bates presentou unha constitución para Sealand, seguida dunha bandeira nacional, un himno nacional, unha moeda e pasaportes.

#### Ataque en 1978 e Goberno rebelde de Sealand 
En agosto de 1978, Alexander Achenbach, que se proclama a si mesmo como o primeiro ministro de Sealand, contratou a varios mercenarios alemáns e holandeses para atacar Sealand mentres Bates e a súa esposa estaban en Inglaterra. Asaltaron a plataforma con lanchas rápidas, Jet Ski e helicópteros, e tomaron o fillo de Bates como refén. Michael conseguiu retomar Sealand e capturar a Achenbach e aos mercenarios usando armas ocultas na plataforma. Achenbach, un avogado alemán que posuía un pasaporte de Sealand, foi acusado de traizón contra Sealand Os gobernos dos Países Baixos, Austria e Alemaña solicitaron ao goberno británico a súa liberación, pero o Reino Unido desentendeuse do caso, citando a decisión xudicial de 1968. Alemaña enviou un diplomático da súa embaixada de Londres a Sealand para negociar a liberación de Achenbach. Roy Bates cedeu logo de varias semanas de negociacións e posteriormente afirmou que a visita do diplomático constituía un recoñecemento "de facto" de Sealand por parte de Alemaña.

### Desde 1990 
miniatura|Sealand varios meses despois do devastador incendio de 2006
En 1997, a familia Bates revogou todos os pasaportes de Sealand, incluídos os que eles mesmos emitiran nos últimos 22 anos. Todos os danos foron reparados en novembro de 2006. En xaneiro de 2007, The Pirate Bay intentou comprar Sealand despois do endurecemento das leis de copyright en Suecia, que lles forzaron a buscar unha base de operacións noutro lugar. Entre 2007 e 2010, Sealand púxose á venda a través da inmobiliaria española InmoNaranja, por un prezo de compra de 750 millóns de euros.

Roy Bates morreu aos 91 anos o 9 de outubro de 2012; levaba sufrindo de Alzheimer desde hacía varios anos. Sucedeuno o seu fillo Michael. Joan Bates morreu nun asilo de anciáns de Essex aos 86 anos o 10 de marzo de 2016.

## Notas 
## Véxase tamén 
### Ligazóns externas 
* Páxina web oficial do Goberno do Principado de Sealand